Регул

Регул (α Leo / α Leonis / Алфа Лав) — најсјајната ѕвезда од соѕвездието Лав и една од најсјајните ѕвезди на ноќното небо. Регул е оддалеченa приближно 77,5 светлосни години од Земјата, и е една од малкуте ѕвезди со традиционални имиња. Самиот систем е идентификуван како троен систем од ѕвезди. Регул A, главната ѕвезда, има две придружни ѕвезди, Регул Б и Регул Ц, кои се многу блиску една до друга.

 Набљудувања 

Регул е најблиску до еклиптиката, и редовно е помрачена од Месечината. Се случуваат затемнувања и од планетите Меркур и Венера, но поретко. Последното затемнување на Регул од планета се случило на 9 јули 1959 година, од Венера, а наредното ќе биде на 1 октомври 2044 година, повторно од Венера. Другите планети нема да го прекријат Регул во наредните неколку милениуми, поради нивните позиции.

Сонцето секоја година околу 23 август доаѓа најблиску до Регул.

Регул е околу 3,5 пати поголемо од Сонцето, и е млада ѕвезда од само неколку стотици милиони години. Се врти екстремно брзо, со вртежен период од само 15,9 часа, што предизвикува да има заоблена форма. Ова предизвикува фотосферата на половите на Регул да биде значајно потопла и пет пати посјајна од нејзиниот екваторски појас. Да се ротира само за 16% побрзо, центрипеталните сили би ја надминале силата на гравитацијата, и ѕвездата би се распаднала.

 Видливост 

Регул A е една од најсјајните ѕвезди на ноќното небо со впечатлива привидна ѕвездена величина. Регул B е помало џуџе ѕвезда со спектрален тип `K2`. Последниот придружник, Регул С, е мала црвена ѕвезда, со најслаба светлина од трите.

 Систем 

Регул е повеќеѕвезден систем составен од врела, сјајна, синобела ѕвезда со пар помали и понесјајни придружнички. Двете ѕвезди орбитираат со период од 2.000 години, и се наоѓаат на раздалечина од околу 100 ае.

 Потекло на поимот 

Regulus е латински збор за 'принц' или 'мал крал'. Грчката варијанта Basiliscus исто така се употребува. Ѕвездата е позната и како Qalb Al Asad, од арапското قلب لأسد или Qalb[u] Al-´asad, со значење 'срцето на лавот'. Оваа фраза е преведена на латински како Cor Leonis, што е уште едно од имињата за оваа ѕвезда. Во Кина е позната како 轩辕十四, „Четиринаесеттата Ѕвезда на Ксуанјуан.

Персиските астролози во 3000 п.н.е. Регул ја знаеле како Венант, една од четирите 'кралски ѕвезди'. Регул е една од неподвижните ѕвезди која има кабалистички симбол Податотека:Agrippa1531 corLeonis.png.


 Поврзано 
 Соѕвездие Лав
 Список на најсјајни ѕвезди

 Надворешни врски 
 Portrait of a Star on the Edge 
 Egg-Shaped Regulus is Spinning Fast
 Regulus as Astronomy Picture of the Day of 19th june 2006


 Наводи 

 Литература 
 Fred Schaaf, “Horrorfications of the Lion’s heart,” Небо и телескоп, април 2006 година.

Категорија:Лав (соѕвездие)
Категорија:Троѕвезди
Категорија:Именувани ѕвезди
Категорија:HD-објекти
Категорија:HR-објекти
Категорија:HIP-објекти
Категорија:Глизеови објекти
Категорија:Бајерови објекти
Категорија:Флемстидови објекти
Категорија:Тела од Бонскиот преглед
Категорија:Бело-сини подџинови
Категорија:Црвени џуџиња од главната низа
Категорија:Портокалови џуџиња
Категорија:Четвороѕвезди
Категорија:Повеќеѕвездени системи